সিলেটভিউ টুয়েন্টিফোর ডটকম, ২০১৯-১০-১৪ ১৮:১৮:২২
সিলেটভিউ ডেস্ক :: সংসদ সদস্য শেখ ফজলে নূর তাপস বলেছেন, বেসিক ব্যাংক কেলেঙ্কারির ঘটনার মামলায় ব্যাংকটির সাবেক চেয়ারম্যান শেখ আবদুল হাই বাচ্চুকে আসামি করে চার্জশিট দিতে সুপ্রিম কোর্টের আপিল বিভাগের নির্দেশনা থাকলেও তা অমান্য করেছে দুদক। কী কারণে দুদক এ রকম কাজ করেছে, এটি জাতি জানতে চায়।
সোমবার সুপ্রিম কোর্টে সাংবাদিকদের এক প্রশ্নের জবাবে তিনি এসব কথা বলেন।
বেসিক ব্যাংক কেলেঙ্কারির ঘটনায় মামলা না হওয়ায় দুদকের চেয়ারম্যান ইকবাল মাহমুদের পদত্যাগ করা উচিৎ বলে মন্তব্য করেন তাপস।
তিনি বলেন, আদালতের নির্দেশ সত্ত্বেও বেসিক ব্যাংক কেলেঙ্কারির ঘটনায় ব্যাংকটির সাবেক চেয়ারম্যান শেখ আবদুল হাই বাচ্চুর বিরুদ্ধে মামলা করেনি দুর্নীতি দমন কমিশন (দুদক)। তাই বাচ্চুর বিরুদ্ধে মামলা না করার দায়ে সংস্থাটির চেয়ারম্যানের পদত্যাগ করা উচিত।
আওয়ামী লীগের এই সংসদ সদস্য বলেন, বাচ্চুর বিরুদ্ধে মামলা করে তাকে জিজ্ঞাসাবাদ করা উচিত। জাতীয় সংসদের স্থায়ী কমিটির বিভিন্ন প্রতিবেদনে ব্যাংক কেলেঙ্কারির সঙ্গে বাচ্চুর সংশ্লিষ্টতার বিষয় উঠে এসেছে।
লিডিং ইউনিভার্সিটি ট্যুরিস্ট ক্লাবের শিক্ষাসফর
সিলেটে তারেক রহমানের জন্মবার্ষিকী উপলক্ষে স্বেচ্ছাসেবক দলের আলোচনা সভা
দক্ষিণ সুনামগঞ্জে মোটরসাইকেল দুর্ঘটনায় আহত নারীর মৃত্যু
ছাগল নিয়ে বিরোধ, নারীকে গাছে বেঁধে নির্যাতন
মানুষ আমাদেরকে নিয়ে হাসাহাসি করে : পরিকল্পনামন্ত্রী
প্রবাসীর বাড়িতে ৭ হাজার কেজি লবণ!